armvectores/hy_wikipedia_2023 huggingface dataset:
Ժողովածու (2329)

Ժողովածու (2329), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2329 թվի տակ։ Ձեռագիրը գրվել է 1291 թվականին Ս. Լուսավորչի գերեզման Երզնկայում։ Ստացողը եղել է Ահարոն Րաբունի՝ Գրիգոր կոչեցյալը։ Գրված է թղթի վրա, որը ունի 17×13 չափս։ Ձեռագիրը կազմված է 303 թերթից։ Գրված է միասյուն, բոլորգրով։ Կազմը` կաշեպատ տախտակ, աստառը՝ կապույտ կտավ։ Հիշատակարաններ՝ գրչի՝ 24բ, 111բ, ստացողի՝ 223բ, 281բ, հետագայի՝ 1բ, 283ա, (1316թ.), 302բ, (1324թ., 15֊րդ դար)։


== Բովանդակություն ==
Դիոն. Թրակացւոյ Արուեստ քերականութեան։
Բառք քերականի։
Նախադրութիւն՝ «Ճշմարտութեան հաւատոյ»։
Յովհ. Երզնկացւոյ Մեկնութիւն քերականի, Սահմանք միաբանութեան եղբարց, Խրատք հասարակաց։
Գէորգայ Սկեռացւոյ Խրատք յաղաղս գրչութեան արուեստի։
Գր. Լուսաւորչի Վասն պահոց։
Աղօթք (Յովհ. Օձնեցի, անանուն)


== Ծանոթագրություններ ==
Ֆաբրիչնի (ավան, Լուտուգինոյի շրջան)

Անվան այլ կիրառումների համար տե՛ս՝ Ֆաբրիչնի (այլ կիրառումներ)Ֆաբրիչնի (ուկրաիներեն՝ Фабричне), ավան Ուկրաինայի Լուգանսկի մարզի Լուտուգինոյի շրջանում։
2008 թվականի տվյալներով Ֆաբրիչնի ավանում բնակվում էր 1 238 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պիրոգովսկի գյուղական խորհուրդ (Գլոբինսկի շրջան)

Պիրոգովսկի գյուղական խորհուրդ  (ուկրաիներեն՝ Пирогівська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Պիրոգովսկի գյուղական խորհրդում բնակվում էր 1345 մարդ։ Բնակավայրը զբաղեցնում է 74,20 կմ² տարածք։ Բնակչության խտությունը կազմում էր 18,13 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռիխարդ Դեմել

Ռիխարդ Դեմել (գերմ.՝ Richard Dehmel, նոյեմբերի 18, 1863(1863-11-18)[…], Մյունհեհոֆե, Դամե Շպրեվալդ, Բրանդենբուրգ, Գերմանիա - փետրվարի 8, 1920(1920-02-08)[…], Բլանկենեզե, Պինեբերգ, Շլեզվիգ-Հոլշտայն, Գերմանիա), գերմանացի բանաստեղծ, գրող։


== Կենսագրություն ==
Ռիխարդ Դեմելը ծնվել է 1863 թվականին անտառապահի ընտանիքում։ Ուսուցիչների հետ կոնֆլիկտից հետո թողնում է Բեռլինի գիմնազիան և ավարտում դպրոցը Դանցիգում։ Ուսումնասիրել է բնական գիտություններ, էկոնոմիկա և փիլիսոփայություն, Լայպցիգում պաշտպանել է դիպլոմային աշխատանք ապահովագրության վերաբերյալ։ Ապահովագրական ընկերությունում աշխատել է որպես քարտուղար, ազատ ժամանակ գրել է բանաստեղծություններ։ Պոեզիայի երկրորդ ժողովածուն հրատարակելուց հետո, ազատվել է ընկերությունից և զբաղվել գրական գործունեությամբ։ Մերձեցել է բեռլինյան նատուրալիստների հետ և 1894 թվականին հիմնել «Պան» ամսագիրը։ 1890-ականների վերջերին հրատարակում է «Կինը և աշխարհը» ժողովածուն, որը քննադատվում է   անպարկեշտության համար, պահպանողական հասարակության կողմից էլ կոչեր են հնչում այն արգելելու և ամբողջ տպաքանակն այրելու վերաբերյալ։
Հետագայում Դեմելն այլ հայրենասիրաբար տրամադրված ինտելեկտուալների հետ համատեղ պաշտպանում է կայզերական Գերմանիայի քաղաքականությունը։ Առաջին համաշխարհային պատերազմն սկսվելուց հետո 1914 թվականին կամավոր մեկնում է ռազմաճակատ, 1916 թվականին վիրավորվում է, որի հետևանքով էլ  1920 թվականին մահանում է։
Ռիխարդ Դեմելը կայսերական Գերմանիայի ճանաչված պոետներից մեկն էր։ Նրա բանաստեղծությունների հիման վրա երաժշտություն են գրել այնպիսի ճանաչված կոմպոզիտորներ, ինչպիսիք են` Ռիխարդ Շտրաուսը, Մաքս Ռեգերը, Ալեքսանդր ֆոն Ցեմլինսկին. Առնոլդ Շյոնբերգը, Անտոն Վեբերնը, Կուրտ Վայլը, Կարոլ Շիմանովսկին։


== Ստեղծագործություններ ==
Erlösungen, сборник стихотворений, 1891
Aber die Liebe, сборник стихотворений, 1893
Weib und Welt, сборник стихотворений и сказок, 1896
Zwei Menschen. Roman in Romanzen, 1903
Die Verwandlungen der Venus, сборник стихотворений, 1907
Michel Michael, комедия, 1911
Schöne wilde Welt, сборник стихотворений, 1913
Die Menschenfreunde, драма, 1917
Mein Leben, автобиография, 1922 (посмертное издание)


== Ծանոթագրություններ ==


== Արտաքին հղումներ ==
Սովետական մեծ հանրագիտարան (ռուսերեն)
Պոգինկի

Պոգինկի (ուկրաիներեն՝ Погіньки), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Պոգինկի գյուղում բնակվում էր 205 մարդ։ Բնակավայրը զբաղեցնում է 0,042 կմ² տարածք։ Բնակչության խտությունը կազմում էր 4880,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աննա Բոյաջյան

Աննա Սուրենի Բոյաջյան (օգոստոսի 29, 1954(1954-08-29), Երևան, Հայկական ԽՍՀ, ԽՍՀՄ - հունվարի 29, 2015(2015-01-29), Երևան, Հայաստան), հայ բուսաբան-սնկաբան։ Կենսաբանական գիտությունների դոկտոր (1996), պրոֆեսոր (2001)։ ՀՀ ԳԱԱ թղթակից անդամ (2014)։ Վիեննայի միջազգային համալսարանի պատվավոր պրոֆեսոր։


== Կենսագրություն ==
1976 թվականին ավարտել է Երևանի պետական համալսարանի կենսաբանության ֆակուլտետը։ 1976-1978 թվականներին վերապատրաստվել է Մոսկվայում ԽՍՀՄ ԲԳԱ Բժշկական և կենսաբանական քիմիայի ինստիտուտում, 1979-1981 թվականներին սովորել է ՀԽՍՀ ԳԱ Կենսաքիմիայի ինստիտուտի ասպիրանտուրայում։ 1982-1987 թվականներին աշխատել է ՀԽՍՀ ԳԱ Կենսաքիմիայի ինստիտուտում որպես կրտսեր գիտաշխատող։ 1989 թվականից աշխատել է ՀՀ ԳԱԱ մոլեկուլային կենսաբանության ինստիտուտում, եղել է մակրո-մոլեկուլային համալիրների լաբորատորիայի վարիչ, 1997 թվականից՝ փոխտնօրեն, 2006 թվականից՝ ՀՀ ԳԱԱ մոլեկուլային կենսաբանության ինստիտուտի տնօրեն։


== Գիտական գործունեություն ==
Աննա Բոյաջյանի նախաձեռնությամբ նույն ինստիտուտում 2003 թվականին հիմնադրվել է Մակրոմոլեկուլային համալիրների լաբորատորիան (2014 թվականից՝ Մարդու գենոմիկայի և իմունոմիկայի լաբորատորիա), 2013 թվականին՝ Կիրառական մոլեկուլային կենսաբանության բաժինը։
Աշխատանքները վերաբերում են էլեկտրոն փոխադրող կենսաբանական շղթաների, լիպիդ-սպիտակուց փոխազդեցությունների, ինչպես նաև տարբեր հիվանդությունների ժամանակ իմունային համակարգի կարգավիճակի ուսումնասիրություններին։
1990 թվականից եղել է Տեսական օրգանական քիմիկոսների համաշխարհային ընկերության անդամ, 2000 թվականից՝ Գլխուղեղի հետազոտության միջազգային կազմակերպությունների, 2002 թվականից Եվրոպական կենսաքիմիական ընկերության դաշնության անդամ։
Հեղինակ է 400-ից ավելի գիտական աշխատանքների, այդ թվում՝ 13 մենագրության, ունի 3 արտոնագիր։


== Մանկավարժական գործունեություն ==
Աշխատանքին զուգընթաց դասավանդել է մի շարք առաջատար ուսումնական հաստատություններում։ 1996-2003 թվականներին դասավանդել է Մաքս Պլանկի Կենսաֆիզիկական քիմիայի ինստիտուտում (Գերմանիա), Թագավորական քոլեջում (Մեծ Բրիտանիա), Մաքս Պլանկի հոգեբանության ինստիտուտում (Գերմանիա), Օքսֆորդի համալսարանում (Մեծ Բրիտանիա), Մյունխենի տեխնոլոգիական ինստիտուտում (Գերմանիա), Սան-Ֆրանցիսկոյի համալսարանում (ԱՄՆ), Էստոնիայի Կենսաբանության կենտրոնում, Ռուսաստանի Կենսատեխնոլոգիայի գիտահետազոտական ինստիտուտում, Միջուկային հետազոտությունների միացյալ ինստիտուտում (Դուբնա, ՌԴ)։ Աննա Բոյաջյանն առաջին հայ գիտնականն է, ով 2014 թվականին մրցութային հիմունքներով դարձել է գիտական խմբի ղեկավար Կեմերովոյի տեխնոլոգիաների ինստիտուտում։


== Պարգևներ ==
Անանիա Շիրակացու մեդալ
ՀՀ Ազգային Ժողովի պատվո մեդալ
Մեծ Բրիտանիայի Գլոբալ Ռեյտինգ կազմակերպության «Գիտության և տեխնոլոգիայի զարգացման համար» ոսկե մեդալ, 2003


== Երկեր ==
Дофамин-Б-монооксигеназа хромаффинных гранул, Е., 1987;
Реконструкция цепи переноса электронов мембран хромаффинных гранул, Е., 1996.:
M. Di Napoli, A. Arakelyan, A. Boyajyan, A Godoy, F. Papa. // Chapter III: The acute phase inflammatory response in stroke: systemic inflammation and neuroinflammation. Progress in Inflammation Research (Editor: J. A. Pitzer), Nova Science Publishers, 2005. (ISBN 1-59454-277-5).


== Ծանոթագրություններ ==


== Արտաքին հղումներ ==
Anna Boyajyan
(7884) 1993 HH7

(7884) 1993 HH7, աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 24-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,272699 ա. մ., առավելագույնը մոտենում է 2,0276 ա. մ. հեռավորության վրա և հեռանում 2,5178 ա. մ.։ Արեգակի շուրջ մեկ ամբողջական պտույտ է կատարում 1251,44 երկրային օրվա ընթացքում, իր ուղեծրով շարժվելով միջինում 0,287668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7884) 1993 HH7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսթեր Հութ

Էսթեր Հութ (եբրայերեն՝ אסתר חיות‎, հոկտեմբերի 16, 1953(1953-10-16), Հերցլիահ, Թել Ավիվի մարզ, Իսրայել և Իսրայել), Իսրայելի Գերագույն դատարանի նախագահ (2017 թվականի հոկտեմբերի 26-ից)։


== Կենսագրություն ==
Էսթեր Հութը (նախկինում՝ Ավնի) ծնվել է Հերցլիահում 1953 թվականի հոկտեմբերի 16-ին Յուդիթի և Հուդայի ընտանիքում։ Նրա ծնողները ամուսնալուծվել են, երբ նա մոտ մեկուկես տարեկան էր, և դրանից հետո նրա հայրը գաղթել է Անգլիա։ Մեծացել է Գերցլիայի Նևե Ամալ թաղամասում գտնվող իր տատիկների ու պապիկների տանը։
1970 թվականին, 17 տարեկանում, նա տեղափոխվել է Էյլաթ, որպեսզի ապրի իր մոր հետ, որը երկրորդ անգամ էր ամուսնացել։ Ավարտել է միջնակարգ դպրոցը քաղաքային հանրակրթական դպրոցում 1971 թվականին։
Նա Իսրայելի պաշտպանության բանակում ծառայել է կենտրոնական հրամանատարական նվագախմբում որպես կոնցերտմեյստեր՝ վոկալիստ Դորիտ Ռեուվենի, ինչպես նաև էլի Գորենշտեյնի, Ուզի Հիթմանի և Ռոնիտ Օֆիրի հետ միասին։ Բանակից հեռանալուց հետո սովորել է Թել Ավիվի համալսարանի իրավաբանական ֆակուլտետում, որն ավարտել է 1977 թվականին։
Իրավաբանական ֆակուլտետում սովորելու ընթացքում նա ծանոթացել է իր ամուսնու՝ Դեյվիդ Հութի հետ, որից ունեցել է երկու որդի։ Հութը վերապատրաստվել է Իսրայելի արդարադատության նախկին նախարար Խաիմ Յոսեֆ Ցադոկի իրավաբանական ընկերությունում, որտեղ 1977-1985 թվականներին աշխատել է որպես իրավաբանի օգնական։ Ընկերությունից հեռանալուց հետո ամուսնու հետ միասին բացել է անկախ գրասենյակ։


== Ծանոթագրություններ ==
Ռազումովկա (գյուղ, Կառլովկայի շրջան)

Անվան այլ կիրառումների համար տե՛ս՝ ՌազումովկաՌազումովկա (ուկրաիներեն՝ Розумівка), գյուղ Ուկրաինայի Պոլտավայի մարզի Կառլովկայի շրջանում։
2001 թվականի տվյալներով Ռազումովկա գյուղում բնակվում էր 362 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնչերտո գրոսսո

Կոնչերտո գրոսսո (իտալերեն՝ concerto grosso՝ մեծ կոնցերտ), 17-18-րդ դարերում անսամբլային-նվագախմբային երաժշտության ժանր, հիմնված մենանվագ մի խումբ նվագարանների (կոնցերտինո) և ողջ անսամբլի կամ նվագախմբի (ռիպիենո, տուտտի) հակադրության վրա։ Կոնցերտի տարատեսակն է։ Ծնունդ է առել 17-րդ դարում, Իտալիայում, մենանվագ կոնցերտի հետ գրեթե միաժամանակ։ Սկզբում կոնցերտինոն ընդգրկում էր երկու ջութակի ու թավջութակի նվագամասերը և գեներալ բասը (տրիո-սոնատի կազմը)։ Կոնչերտո գրոսսոները բաղկացած էին տարբեր քանակի (4-7) մասերից, հետագայում լարայինների հետ օգտագործվեցին նաև փողային նվագարաններ, հաստատվեց եռամաս (արագ-դանդաղ-արագ) ձևը։ Կոնչերտո գրոսսոներ են գրել Իտալիայում՝ Ա. Կորելլին, Ջ. Տորելլին, Անտոնիո Վիվալդին, Գերմանիայում՝ Գ. Տելեմանը, Յոհան Սեբաստիան Բախը, Գ. Հենդելը։ Հինավուրց ժանրի վերածնման արտահայաությունն էին Մ. Ռեգերի, Է. Կշենեկի, Ի. Ստրավինսկու կոնչերտո գրոսսոները (20-րդ դար)։


== Տես նաև ==
Սոնատ
546

546 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 546 թվականն է, 
VI դարի 46-րդ տարին։


== Դեպքեր ==
հունվար - Կարթագենի գրավումը բյուզանդացիների կողմից։ Գրավման ժամանակ աչքի են ընկել Արտավան, Հովհան, Գրիգոր, Վահան և Արտաշիր Արշակունիները։


== Ծնունդներ ==


== Մահեր ==
Պրիսիվաշնոե (գյուղ, Սովետսկիի շրջան)

Պրիսիվաշնոե (ուկրաիներեն՝ Присивашне, Ղրիմի թաթարերեն՝ Tuzlı Şeyh Eli), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Տուզլի-Շեյխ-Էլի։
2001 թվականի տվյալներով Պրիսիվաշնոե գյուղում բնակվում էր 380 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուրգեն Հակոբյան (այլ կիրառումներ)

Գուրգեն Հակոբյան անունը կարող է վերաբերել հետևյալ անձանց.

Գուրգեն Հակոբյան (1907-1977), դերասան։ ՀԽՍՀ ժողովրդական արտիստ։
Գուրգեն Հակոբյան (մանկավարժ)  (1918  - անհայտ), հայ մանկավարժ։ Մանկավարժական գիտությունների թեկնածու։ ՀԽՍՀ վաստակավոր մանկավարժ։ ԽՄԿԿ անդամ (1943)։ Հայրենական մեծ պատերազմի մասնակից։
Գուրգեն Հակոբյան (քանդակագործ) (1982), քանդակագործ։
Էրիկա Հիլթոն

Էրիկա Սանտոս Սիլվա, հայտնի է որպես Էրիկա Հիլթոն (դեկտեմբերի 9, 1992(1992-12-09), Franco da Rocha, Սան Պաուլու, Բրազիլիա), բրազիլացի քաղաքական գործիչ և ակտիվիստ` սևամորթների և ԼԳԲՏ իրավունքների համար։ Հիլթոնը` նախքան քաղաքականություն մտնելը, սովորել է ուսուցում և հերոնտոլոգիա։
2020 թվականի ընտրություններում Սոցիալիզմի և ազատության կուսակցությանը (PSOL) անդամակցելով նա արժանացել է ազգային և միջազգային ուշադրության՝ դառնալով Սան Պաուլոյի քաղաքային պալատում ընտրված առաջին բացահայտ տրանսգենդեր խորհրդականը՝ ստանալով ամենաշատ ձայները երկրի ցանկացած խորհրդականի համար։
2021 թվականի նոյեմբերին՝ Բուդապեշտում կայացած MTV Europe Music Awards-ում Հիլթոնն արժանացել է «Սերնդափոխություն» մրցանակի։
2022 թվականին նա և Դուդա Սալաբերտը դարձել են Բրազիլիայի Ազգային կոնգրեսում ընտրված առաջին երկու բացահայտ տրանսգենդեր մարդիկ, որոնցից երկուսն էլ ընտրվել են Պատգամավորների պալատում։ Հիլթոնը 2022 թվականի դեկտեմբերին արժանացել է BBC-ի «100 կին» մրցանակին։


== Ծանոթագրություններ ==
Սպերլոնգա

Սպերլոնգա (իտալերեն՝ Sperlonga), փոքր բնակավայր է ծովին առընթեր։ Գտնվում է Լացիո մարզի Լատինա գավառում։ Գլխավոր փողոցը Վիա Ֆլականն է։ Անվանումը քաղաքի ստացել է քարանձավներից («speluncae» = «քարանձավ»), որոնք տարածվում են ափի երկայնքով։
Բնակությունը կազմում է 3256 մարդ (2007 թվականին)։ Տարածքը կազմում է 18 կմ²։ Փոստային ինդեքս՝ 04029։ Հեռախոսսյին կոդ՝ 0771։


== Պատկերասրահ ==

		
		
		
		
		
		
		


== Արտաքին հղումներ ==
Краткая история города Archived 2016-03-04 at the Wayback Machine.
Museo Archeologico di Sperlonga
Livius.org: Пещера в Сперлонге Archived 2008-04-08 at the Wayback Machine.
Museo Archeologico di Sperlonga
Livius.org: Höhle von Sperlonga Archived 2013-09-23 at the Wayback Machine. (engl.)
Sperlonga sul sito BorghItalia
Il museo archeologico di Sperlonga e la grotta di Tiberio
Sperlonga per il 15esimo anno consecutivo è “Bandiera blu” 2012 www.alteravoce.it(չաշխատող հղում)


== Ծանոթագրություններ ==
Նագանո

Նագանո (ճապոներեն՝ 長野市), քաղաք Ճապոնիայում, Հոնսյու կղզու կենտրոնական մասում։ Նագանոյի պատմությունը սկսվում է 7-րդ դարից, երբ այն մի փոքր ավան էր, կառուցված տաճարի շուրջ։ Այժմ Նագանոն կարևոր կրթական և արդյունաբերական կենտրոն է, ունի երկու համալսարան։
Նագանոյում է գտնվում Ձենկո-ձի բուդհայական տաճարը, ուր զետեղված է Բուդհայի բրոնզե արձանը (մ.թ.ա. 6-րդ դար), որը ճապոնացիներին նվիրել էր Կորեան։
Նագանոն հատկապես միջազգային հռչակ ձեռք բերեց այնտեղ 1998 ձմեռային Օլիմպիական խաղեր անցկացնելու շնորհիվ։
Գիմարայնս (Մարանիան)

Գիմարայնս (պորտ.՝ Guimarães), համայնք Բրազիլիայում՝ Մարանյան նահանգի կազմում։ Մունիցիպալիտետ Մարանիան նահանգի հյուսիսային մարզում։ Մտնում է Լիտորալ Օսիդենտալ Մարանենսիի գավառի կազմի մեջ։ Բնակչությունը կազմում է 12 849 մարդ՝ 2006 թվականի տվյալներով։ Գրավում է 598,796 կմ2 տարածք։ Բնակչության խտությունը՝ 21,5 մարդ/կմ²։


== Պատմություն ==
Քաղաքը հիմնադրվել է 1758 թվականին։ Քաղաքի տոնը նշվում է հունվարի 19-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 10.424.527,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 817,42 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,640(տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Գիմարայնսի մասին
Գարնակեցիկ

Գարնակեցիկ (լատ.՝ Arnebia), գաղտրիկազգիների ընտանիքի միամյա, երկամյա կամ բազմամյա խոտաբույսերի ցեղ։ Հայտնի է 18, Հայաստանում՝ 2 տեսակ՝ գարնակեցիկը փռված (A. decumbens) և գարնակեցիկ գծավոր են (A. linearifolia)։


== Տարածվածություն ==
Հանդիպում է Արագածոտնի (Ուրծի լեռնաշղթա), Արարատի, Սյունիքի մարզերում։ Աճում է չոր, անպտուղ լանջերին, կավոտ և ավազոտ հողերում։


== Կառուցվածք ==
Ցողունի բարձրությունը 5-20 սմ է։ Տերևները ամբողջաեզր են, նեղ, երկար։ Բույսը պատված է խոզաններով։ Ծաղկաբույլը ոլորքներից կազմված հուրան է, ծաղիկները՝ մանր, դեղին։ Ծաղկում է մայիս-հունիսին։ Պտղի ընկուզանման մասերը եռանիստ են՝ սուր, մսոտ ելունդներով։ Պարունակում է ալկալոիդներ, ֆլավոնոիդներ, կումարիններ, նավթաքինոններ։ Փռված գարնակեցիկի արմատները ներկատու են։ Որոշ տեսակներ ունեն հակաբակտերային հատկություն։


== Ընտրված տեսակներ ==
Նստած գարնակեցիկ
Փռված գարնակեցիկ
Գծավոր գարնակեցիկ


== Արտաքին հղումներ ==
Gardening for the Million by Alfred Pink


== Ծանոթագրություններ ==
Ստեպնոյ (Մարտինովսկի շրջան)

Անվան այլ կիրառումների համար տե՛ս՝ Ստեպնոյ (այլ կիրառումներ)Ստեպնոյ (ռուս.՝ Степной), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Սպիտակ ձին (ֆիլմ)

«Սպիտակ ձին» (ռուս.՝ «Белая лошадь»), սև-սպիտակ կարճամետրաժ ֆիլմ, ռեժիսոր Բարաս Խալզանովի դիպլոմային աշխատանքը, որ նկարահանվել է նրա սցենարով Սվերդլովսկի կինոստուդիայում 1966 թվականին։
Ֆիլմը մասնակցել է Ասիայի, Աֆրիկայի և Լատինական Ամերիկայի երկրների I միջազգային կինոփառատոնի պաշտոնական ծրագրին Տաշքենդում 1968 թվականի աշնանը և արժանացել մեդալի։


== Սյուժե ==
Հայրենական մեծ պատերազմի ժամանակ բուրյաթական հեռավոր բնակավայրում բանակային կապիտանն անցկացնում է ռազմաճակատի կարիքների համար պիտանի ձիերի բռնագրավում։ Նա լիովին գոհ է իր ստացած դերից, բայց խնդրի կարևորությունը հաղթում է գյուղատնտեսական աշխատանքներում իրենց օգնող իրենց վերջին կենդանիներին ցավով հանձնող մարդկանց հանդեպ խղճահարությանը։ Գյուղացիներից ոմանք հրաժարվում են տալ իրենց ձիերին։ Որպես նրանց հանդիմանություն՝ հեռավոր արոտավայրից մի ծերունի բերում է իր գեղեցիկ, սպիտակ ձիուն՝ ցանկանալով այդ կամավոր զոհաբերության շնորհիվ գոնե մի ակնթարթով մոտեցնել հաղթանակը։


== Դերերում ==
Ցեդեն Դամդինով – ծերունի
Ցինդեմա Գոնչիկովա – պառավ
Բույանտո Այուշին – կապիտան
Բուդա Վամպիլով – էպիզոդ
Մ. Գունտուպով – էպիզոդ
Ս. Կորմուշկինա – բուժքույր
Բարաս Խալզանով – էպիզոդ


== Նկարահանող խումբ ==
Սցենարի հեղինակ և բեմադրող ռեժիսոր՝ Բարաս Խալզանով
Օպերատոր՝  Իվան Արտյուխով
Կոմպոզիտոր՝ Բաու Յամպիլով
Նկարիչ՝ Վլադիսլավ Ռաստորգուև


== Ծանոթագրություններ ==


== Արտաքին հղումներ ==
«Սպիտակ ձին» ֆիլմը Յութուբում
Фильмы о лошадях. «Белая лошадь»
Թորխանի

Թորխանի, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Եփրատի ավազանի Գյոքսու գետի ձախ կողմում, գավառի ծայր հարավ-արևմտյան մասում, Խնուս քաղաքից 49 կմ արևելք։


== Աշխարհագրություն ==
Տարածքը հարթավայրային էր։


== Բնակչություն ==
XX դարի սկզբին ուներ 38 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նարայանգանջ

Նարայանգանջ (բենգալերեն՝ নারায়ণগঞ্জ Naraeongônj), քաղաք Բանգլադեշի կենտրոնական մասում՝ երկրի մայրաքաղաք Դաքքայից մոտավորապես 15 կիլոմետր դեպի հարավ-արևելք, Շիթալաքշյա գետի ափին, ծովի մակերևույթից 3 մետր բարձրության վրա։ Նույնանուն շրջանի վարչական կենտրոնն է։ Ունի գետային նավահանգիստ, որն ամենահներից մեկն է Բանգլադեշում։ Բնակչության թվաքանակը հասնում է մոտավորապես երկու միլիոնի. այդ ցուցանիշով վեցերորդ տեղն է զբաղեցնում երկրում
: Արդյունաբերության ու գործարարության կենտրոն է, աչքի է ընկնում հատկապես տեքստիլի և ջուտի արտադրությամբ։ Ընդ որում՝ ջուտի վերամշակման ձեռնարկություններն այնքան շատ են քաղաքում, որ նրան տվել են «Բանգլադեշի Դանդի» մականունը (շոտլանդական Դանդի քաղաքը աշխարհով մեկ համբավվել է որպես ջուտի արտադրության կենտրոն և կոչվել է Ջուտոպոլիս):


== Ժողովրդագրություն ==
Նարայանգանջի բնակչության թվաքանակի փոփոխությունները.:


== Պատմություն ==
Քաղաքի անվանումն առնչվում է 18-րդ դարի հինդուիստական կրոնական առաջնորդ Լաքշմի Նարայան Թաքուրին, ով Պլեսսիի ճակատամարտից հետո՝ 1766 թվականին Շիթալաքշյա գետի ափին տարածքներ է վարձակալել Բրիտանական արևելահնդկական ընկերությունից և հողամասեր, շուկաներ, գումարներ նվիրաբերել Նարայանա (Վիշնու) աստծու պաշտամունքը տարածելու և պատշաճ մակարդակով իրականացնելու համար։
1876 թվականի սեպտեմբերի 8-ին հիմնվել է Նարայանգանջի համայնքը, որտեղ Հարականտա Բաներջիի ընծայաբերած գումարներով կառուցվել և 1885 թվականին բացվել է տարածաշրջանի առաջին հիվանդանոցը։ 
2011 թվականի մայիսի 5-ին, նախկին երեք համայնքների (Նարայանգանջի, Սիդհիրգանջի և Քադամ Ռասուլի) միավորման արդյունքում, ստեղծվել է Նարայանգանջի քաղաքային ընկերակցություն (Narayanganj City Corporation) անվանումը կրող վարչական նոր միավորը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Նարայանգանջի քաղաքային ընկերակցության կայքէջը
Նարայանգանջի տեսարժան վայրերը
Զեմո Խվիթի

Զեմո Խվիթի (վրաց.՝ ზემო ხვითი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 835 մետր բարձրության վրա։ Շրջկենտրոն Գորիից հեռու է 31 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 627 մարդ։


== Ծանոթագրություններ ==
Ջրային դաշտամուկ

Ջրային դաշտամուկ (լատ.՝ Arvicola terrestris) կամ ջրառնետ, ջրամուկ, եվրոպական ջրառնետ, համստերանմանների ընտանիքի դաշտամկների ենթաընտանիքի կրծող կաթնասուն կենդանի։
Մարմնի երկարությունը մինչև 25 սմ է, պոչինը՝ 15 սմ։ Մեջքի մորթին ու պոչը միագույն են՝ մուգ դարչնագույնից սև, փորինը՝ մոխրագույն։ Մորթին խիտ է, որակյալ, լավ տարբերակված։ Պոչի մազերը կարճ են, կոշտ ու նոսր։ Օժտված է փորող և երկկենցաղ կենսակերպ վարող կենդանիներին բնորոշ առանձնահատկություններով. ջրում լավ լողում է, սուզվում, կեր փնտրում, ցամաքում արագաշարժ է։
Սնվում է բույսերով, ջրային մանր կենդանիներով, ձմռանը՝ բույսերի ստորգետնյա մասերով, ծառերի կեղևով և շիվերով։ Բնակվում է հողափոր, մինչև 1 մետր խորությամբ բներում, կազմում առափնյա գծային, բաց տարածքներում՝ օջախային գաղութներ։
Բազմանում է տարին 2-3 անգամ, ունենում մինչև 14 ձագ։ Վնաս է հասցնում գյուղատնտեսությանը, մշակաբույսերին և անտառտնտեսություններին։ Տուլարեմիայի և լեպտոսպիրոզների հարուցիչների հիմնական կրողներից է։
Կնեդանու բնական արեալն ընկած է Եվրասիա մայրցամաքից մինչև Արևմտյան Եվրոպայի սահմանը։ Հայաստանում հանդիպում է բոլոր բնակլիմայական գոտիներում (700-3200 մ բարձրություններում)։ Բնակվում է գետերի, լճերի և այլ ջրային տարածքների առափնյա մասերում, երբեմն՝ խոնավ մարգագետիններում՝ ջրից մինչև 2 մետր հեռավորության վրա։
Ֆեդորա Բարբիերի

Ֆեդորա Բարբիերի (իտալերեն՝ Fedora Barbieri, հունիսի 4, 1920(1920-06-04)[…], Տրիեստ, Իտալիայի թագավորություն - մարտի 4, 2003(2003-03-04)[…], Ֆլորենցիա), իտալացի օպերային երգչուհի (մեցցո-սոպրանո)։
20-րդ դարի 50-60-ական թթ. համարվել է մեցցո-սոպրանո ձայն ունեցող լավագույն իտալական երգչուհիներից մեկը։ Երգացանկը հիմնականում ընդգրկել է իտալացի կոմպոզիտորների (Ջուզեպպե Վերդի, Ջակոմո Պուչչինի և այլն) ստեղծագործությունները։ Հաճախ հանդես է եկել Մարիա Կալլասի հետ նույն ներկայացումներում՝ ինչպես բեմի վրա, այնպես էլ մի շարք ձայնագրություններում։
Նրա առավել հայտնի դերերգերից են Ամներիսը (Վերդի, «Աիդա»), Ազուչենան (Վերդի, «Տրուբադուր»), Տիկին Քվիքլին (Վերդի, «Ֆալստաֆ»), Էբոլին (Վերդի, «Դոն Կարլոս»), Ուլրիկան (Վերդի, «Պարահանդես-Դիմակահանդես»)։ 1951 թ. մասնակցել է Վերդիի «Ռեքվիեմի» կատարմանն ու ձայնագրությանը Արտուրո Տոսկանինիի ղեկավարությամբ (ձայնագրությունը թողարկվել է)։


== Ծանոթագրություններ ==
1339

1339 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1339 թվականն է, 
XIV դարի 39-րդ տարին։


== Դեպքեր ==


== Ծնունդներ ==


== Մահեր ==
Մագալանես և Չիլիական Անտարկտիկա

Մագալանես և Չիլիական Անտարկտիկա (իսպ.՝ Región de Magallanes y de la Antártica Chilena), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Պունտա Արենաս քաղաքը։ Տարածաշրջանը ղեկավարում է նախագահի կողմից նշանակված ինտենդանտը։


== Աշխարհագրությունը և բնակչությունը ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով տարածաշրջանում բնակվում է 150 826 մարդ, բնակչության խտությունը կազմում է 1,14 մարդ/կմ²։
Մագալանես և Չիլիական Անտարկտիկա տարածաշրջանի տարածքի ընդհանուր մակերեսը կազմում է 132 297,2 կմ²։


== Վարչական բաժանում ==
Մագալանես և Չիլիական Անտարկտիկան ներառում է 4 նահանգ և 11 համայնք։


== Ծանոթագրություններ ==


== Տես նաև ==
Չիլիի վարչական բաժանում


== Արտաքին հղումներ ==
Մագալանես և Չիլիական Անտարկտիկա տարածաշրջանի պաշտոնական կայքը (իսպ.)
Կոլորադո Սփրինգս

Կոլորադո Սփրինգս (անգլ.՝  Colorado Springs), քաղաք ԱՄՆ-ի կենտրոնական մասում, Կոլորադո նահանգում։ Գտնվում է նահանգի արևելյան մասում, Էլ Պասո շրջանում։ Նահանգակենտրոն Դենվերից գտնվում է 98 կմ դեպի հարավ։ Հիմնադրվել է 1871 թ., գեներալ Ջեքսոն Պալմերի կողմից։


== Անվանում ==
Անվանումն անգլերեն բառացի նշանակում է «Կոլորադոյի աղբյուրներ»․ spring ― «աղբյուր»։


== Քույր քաղաքներ ==
 Ֆուձիյոսիդա, Ճապոնիա (1962)
 Հաոսյուն, ՉԺՀ (1983)
 Սմոլենսկ, Ռուսաստան (1993)
 Բիշկեք, Ղրղզստան (1994)
 Նուևո Կասաս Գրանդես, Մեքսիկա (1996)
 Բենքսթոուն, Ավստրալիա (1999)
 Պալմաս, Բրազիլիա (2002)


== Ծանոթագրություններ ==
Ակերբլոմի գիծ

Ակերբլոմի գիծ, շվեդ բժիշկ, հիգիենիստ Բենտ Ակերբլոմի անատոմիական և ֆիզիոլոգիական պահանջներից ելնելով՝ աթոռի մեջքի մի հատվածում կատարած փոփոխության անունը։


== Փորձերի նախապատմությունը ==
1948 թվականին Ակերբլոմը հրապարակեց մարդու կառուցվածքի առանձնահատկությունների ասպարեզում, կատարած իր հետազոտությունների արդյունքները։
Ակերբլոմը հայտնաբերեց, որ երբ մարդը նստում է, անկախ տարիքից ու հասակից նստատեղից մինչև գոտկատեղ հեռավորությունը համարյա միշտ նույնն է՝ մոտ 22-23 սմ։ Ուսումնասիրելով կահույքը Ակերբլոմը գտավ, որ միայն լայն մեջքը և ուսերն են հենվում թիկնակին և հանգստանում, իսկ գոտկատեղի մկանները լարված են, հետևաբար շուտ են հոգնում և նպաստում մի շարք հիվանդությունների առաջացմանը։ Աթոռի հորիզոնական նստատեղը նույնպես ճիշտ չէ՝ նստած մարդը անընդհատ սահում է նրանից և այդ կանխելու համար ձգում է մեջքի և ոտքի մկանները։


== Փորձերի արդյունքը ==
Մի շարք ուսումնասիրություններից և փորձերից հետո, Ակերբլոմը ստացավ գոտկատեղի և թեքված նստատեղի ճիշտ հարաբերությունը, որը թույլ է տալիս նստած ժամանակ հանգիստ պահել ողնաշարի բնական S-աձև դիրքը ու ապահովում է հարմարավետություն։
Ակերբլոմի գծագրերն ու հաշվարկները լայնորեն օգտագործվում են ժամանակակից կահույքի արտադրության մեջ։


== Ծանոթագրություններ ==
Կրասնոպոլկա (գյուղ, Գայսինի շրջան)

Անվան այլ կիրառումների համար տե՛ս՝ ԿրասնոպոլկաԿրասնոպոլկա (ուկրաիներեն՝ Краснопілка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1697 թվականին։
2001 թվականի տվյալներով Կրասնոպոլկա գյուղում բնակվում էր 1 627 մարդ։ Բնակավայրը զբաղեցնում է 5383 կմ² տարածք։ Բնակչության խտությունը կազմում էր 302,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրամայա

Իրամայա  (պորտ.՝ Iramaia), համայնք Բրազիլիայում՝ Բաիա նահանգի կազմում։ Գտնվում է Հարավավ-կենտրոնական մարզում։ Մտնում է Ժեկիե գավառի կազմի մեջ։ Բնակչությունը կազմում է 17 811մարդ՝ 2006 թվականի տվյալներով։ Գրավում է 1 948,488 կմ2 տարածք։ Բնակչության խտությունը՝ 9,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 25.609.083,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.447,41 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,630 (տվյալները՝ ՄԱԿ-ի զարգացման ծրագրի)։
Գլինկի (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Գլինկի (այլ կիրառումներ)Գլինկի (ռուս.՝ Глинки), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Վոլոշինսկի գյուղական համայնքի կազմի մեջ։
Քվեմո Բարի

Քվեմո Բարի (վրաց.՝ ქვემო ბარი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ։


== Ծանոթագրություններ ==
Ու Գաոցզյուն

Ու Գաոցզյուն (չին.՝ 吳高俊, մարտի 6, 1985(1985-03-06), Դալյան, Լյաոնին, Չինաստան), չինացի ֆուտբոլիստ, պաշտպան։ 2005 թվականից հանդես է գալիս՝ «ՖԱ Լյաոնին» ակումբում։ «ՖԱ Լյաոնին»-ի կազմում իր առաջնախաղը խաղացել է 2005 թվականի մայիսի 15-ին, երկրի առաջնությունում, ըննդեմ «Շենչժեն Ցզյանլիբաո»-ի, խաղը ավարտվել է հաղթանակով՝ 3:1:


== Ծանոթագրություններ ==
Սան Իգնասիո Մինի

Սան Իգնասիո Մինի (իսպ.՝ San Ignacio Miní), գուրարանի հնդկացիական ցեղերի հողերում ստեղծված ճիզվիտական միաբանություն։ Գտնվում է ժամանակակից Արգենտինայի Հանրապետության Միսյոնես երկրամասի տարածքում։
Սա 17-րդ դարում կաթոլիկ կոնկիստադորների կողմից հնդկացիական ցեղերի բնակավայրերում հիմնած հակալյութերական ճիզվիտական միաբանություններից մեկն է, որն առավել հայտնի է որպես Սանտա Անայի Հիսուսի միաբանություն։ Այն հիմնադրվել է 1633 թվականին։
Իսպանական կայսրության հպատակ տարածքներում Հռոմի պապի իշխանության կորուստից հետո Սանտա Անայի միաբանությունը լքվել է։ Միաբանության ավերակները ՅՈւՆԵՍԿՕ-ի 1983 թվականի նստաշրջանում ներառվել է Արգենտինայում Համաշխարհային ժառանգության օբյեկտների ցանկում։


== Տես նաև ==
Հիսուսի միաբանությունները գուրարանի հնդկացիների երկրում
Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==
Տավանյակո

Տավանյաքո (իտալերեն՝ Tavagnacco), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 14189 մարդ 2008 թվականի մարդահամարի տվյալների, բնակչության խտություն՝ 937 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0432 577311
Էլեկտրոնային փոստ։ segretario@comune.tavagnacco.ud.it
Պաշտոնական կայք։ http://www.comune.tavagnacco.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վելիկոզալեսիե

Վելիկոզալեսիե (ուկրաիներեն՝ Великозалісся), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Վելիկոզալեսիե գյուղում բնակվում էր 502 մարդ։ Բնակչության խտությունը կազմում էր 247 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտուշ Արզումանյան

Արտուշ Արարատի Արզումանյան (ապրիլի 17, 1979(1979-04-17), Գորիս, Հայկական ԽՍՀ, ԽՍՀՄ - հոկտեմբերի 28, 2020(2020-10-28), Արցախ), ՀՀ զինված ուժերի սպա, կապիտան։


== Կենսագրություն ==
Ծնվել է 1979 թվականին Գորիս քաղաքում։ Սովորել է Գորիսի թիվ 5 միջնակարգ դպրոցում, որից հետո ուսումը շարունակել է Գորիսի պետական քոլեջում և Երևանի Մեսրոպ Մաշտոցի անվան համալսարանում։ 1997-1999 թվականներին անցել է ժամկետային զինծառայության։ 1999 թվականից ծառայության է անցել Հայաստանի N զորամասում։ 
2015 թվականին սովորել է Երևանի Վազգեն Սարգսյանի անվան ռազմական ինստիտուտում և ստացել լեյտենանտի կոչում։ 2016 թվականին եղել է N զորամասի ՀՊՂԴ  հրամանատար։ 
Մասնակցել է Քառօրյա պատերազմին, որից հետո նշանակվել է վաշտի հրամանատար։ 2017 թվականին եղել N զորամասի պարենային ծառայության պետ։ Մեկ տարի անց ստացել է ավագ լեյտենանտի զինվորական  կոչում և նշանակվել սպառազինության գծով հրամանատարի տեղակալ։ Կապիտանի զինվորական կոչումը ստացել է 2019 թվականին։
Մահացել է 2020 թվականի  հոկտեմբերի 28-ի գիշերը` 44-օրյա պատերազմի  ժամանակ՝ զինամթերք տեղափոխելիս։
Հուղարկավորվել է Եռաբլուր զինվորական պանթեոնում։


== Ընտանիք ==
Եղել է ամուսնացած, ունի երեք որդի։ Կինը որպես բուժքույր մասնակցել է Քառօրյա և 2020 թվականի հայ-ադրբեջանական պատերազմներին։


== Պարգևներ ==
«Անբասիր ծառայության առաջին աստիճանի» մեդալ, (2006)
«Անբասիր ծառայության երկրորդ աստիճանի» մեդալ, (2013)
«Դրաստամատ Կանայանի» մեդալ, (2016)
«Հայաստանի Երկրապահ հուշամեդալ», (2017)
«ՀՀ Զինված Ուժեր 20 տարի հոբելյանական մեդալ», (2017)
«Անբասիր ծառայության երրորդ աստիճանի» մեդալ (2019)։


== Ծանոթագրություններ ==


== Արտաքին հղումներ ==
Կապիտան Արտուշ Արզումանյան (տեսանյութ)
Լոս Անջելես շրջանի մետրոպոլիտեն

Լոս Անջելես շրջանի մետրոպոլիտեն (անգլ.՝ Los Angeles County Metropolitan Transportation Authority) (Metro, նախկինում՝ MTA կամ LACMTA), Լոս Անջելես շրջանի հասարակական տրանսպորտ, որն ստեղծվել է 1993 թ. Հարավային Կալիֆորնիայի ճեպընթացի և Լոս Անջելեսի շրջանային կոմիտեի միավորման արդյունքում։ Արտոնագրված է որպես տարածաշրջանային տրանսպորտային պլանավորման գործակալություն (RTPA)։
Մետրոյում գործում են ավտոբուս, ծանր ու թեթև երկաթուղիներ և ճեպընթաց ավտոբուսային ծառայություններ։


== Տվյալներ ==
Գործակալությունը մշակում և վերահսկում է տրանսպորտային ծրագրեր, ֆինանսավորման աղբյուրների քաղաքականությունը, շրջանի ընդլայնման, շարժունակության, մատչելիության և բնապահպանական կարիքների կարճաժամկետ և երկարաժամկետ լուծումները։
Գործակալությունը համարվում է Լոս Անջելես քաղաքի առաջնային տարանցիկ մատակարարը՝ ապահովելով ծառայությունների հիմնական մասը, մինչդեռ Լոս Անջելեսի տրանսպորտի վարչությունը (LADOT) գործարկում է իր սեփական ավելի փոքր Commuter Express ավտոբուսային ծառայության համակարգն արվարձանային և կենտրոնական հատվածներում (Downtown Area Short Hop)։ Մետրոյի կենտրոնական գրասենյակը գտնվում է Լոս Անջելեսում։
Լոս Անջելես շրջանի մետրոպոլիտենը համարվում է ԱՄՆ երրորդ ամենամեծ տրասպորտային համակարգը՝ պիկ ժամերին գործարկելով 2000 ավտոբուս՝ անցնելով 3,711 կմ։ Մետրոպոլիտենը նախագծել, կառուցել և իրականացնում է 141,3 կմ քաղաքային երկաթուղային ծառայություն։ Ունի ավելի քան 9,200 աշխատակից և համարվում է շրջանի ամենամեծ գործատուներից մեկը։
Քաղաքային մարմինը մասամբ ֆինանսավորում է տասնվեց տեղական ավտոբուսային օպերատորների և լայն զանգված տրանսպորտային նախագծերի, այդ թվում հեծանվային ուղիներ, հետիոտնի ուղիներ, տեղական ճանապարհների և մայրուղիների բարելավումներ։
Մետրոպոլիտենի անվտանգության և իրավապահ ծառայությունների հարցերը կարգավորում է Լոս Անջելեսի շրջանի ոստիկականական վարչությունը՝ ըստ տարանցիկ ծառայությունների բյուրոյի պայմանագրի Մետրոպոլիտենի տարանցիկ անվտանգության վարչության հետ։ 2003-2008 թթ. հանցագործությունները նվազել են երկաթուղայինում 29,4%, ավտոբուսներում՝ 10%։
2006 թ. Լոս Անջելեսի շրջանի մետրոպոլիտենը համարվեց ԱՄՆ հանրային տրանսպորտային ցանցի առաջնակարգ տրանսպորտային համակարգ։


== Ծանոթագրություններ ==


== Արտաքին հղումներ ==
Լոս Անջելես շրջանի մետրոպոլիտեն Archived 2015-07-16 at the Wayback Machine.
Los Angeles County Metropolitan Transportation Authority (անգլերեն)
Metro Gold Line Foothill Extension Construction Authority
Metro Gold Line Extension to Ontario Airport Archived 2010-02-27 at the Wayback Machine.
Exposition Metro Line Construction Authority
http://www.sfcityscape.com/maps/more/LA_measure_R.pdf Archived 2012-11-26 at the Wayback Machine.
http://www.metro.net/around/service-enhancements/metro-service-enhancements-proposed/ Archived 2012-04-07 at the Wayback Machine.
Կուլլիմաա (գյուղ, Վենդռա շրջան)

Անվան այլ կիրառումների համար տե՛ս՝ ԿուլլիմաաԿուլլիմաա (էստ․՝ Kullimaa), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիմոնա Տաններ Շոմե

Սիմոնա Տաններ Շոմե (1916, Ֆրանսիա - մայիսի 25, 1962(1962-05-25), Bouzaréah, Bouzaréah District, Ալժիր, Ֆրանսիական Ալժիր, Ֆրանսիա), բնիկ ֆրանսիացի,  խաղաղության համար պայքարի ակտիվիստ և SCI-ի  (Միջազգային քաղաքացիական ծառայության) կամավորական։ Նա ակտիվ գործունեություն է ծավալել Ֆրանսիայում 1943-1945 թվականներին և Ալժիրում՝ 1951 թվականից 1956 թվականներին։ Երկրորդ համաշխարհային պատերազմի ժամանակ հրեա երեխաներին փրկելու գործողությունների համար 2011 թվականին Իսրայելը նրան շնորհել է «Աշխարհի արդարակյացներ» կոչում։


== Կյանքի վաղ տարիներ ==
Սիմոնա Շոմեն ծնվել է 1914-1918 թվականների պատերազմի ժամանակ, սակայն ծննդյան ճշգրիտ ամսաթիվը և վայրը անհայտ են։ Նա իր հորը  չի ճանաչել, ինչն էլ վաղ տարիներին ազդել է նրա վրա։ Նրա մայրը երկրորդ անգամ է ամուսնացել, և խորթ հայրը ամբողջ ընտանիքը տեղափոխել է Կանն։ Շոմեի և նրա խորթ հոր միջև հարաբերությունները եղել են լարված։ 1942 թվականին նա ընկերուհու հետ միասին միացել է CLAJ երիտասարդական ակումբին (Club loisirs action jeunesse), իսկ 1943 թվականին դարձել նրա քարտուղարը։ Երկրորդ աշխարհամարտի տարիներին շարունակել է աշխատել ակումբում և փրկել հրեա երեխաների կյանքը Ֆրանսիայում։


== Շոմեն  և  SCI-ն ==
SCI-ն շատ կարևոր է եղել Շոմեի և նրա կյանքի համար։ SCI կազմակերպությունը կապ է հաստատել նրա հետ, և նա որոշել է կազմակերպության անունից հանդես եկող կամավորական դառնալ։ 1945-1950 թվականների ընթացքում ակտիվ գործունեություն է ծավալել Ֆրանսիայում, իսկ 1951-1956 թվականներին երկարաժամկետ կամավորական է եղել Ալժիրում։ Իր ամուսնուն՝ Էմիլ Տաններին, նույնպես հանդիպել է SCI-ում, որտեղ ինքն աշխատել է որպես քարտուղար։ SCI-ի կամավորության ընթացքում Շոմեն ուսումնասիրել է կրթության օգտակար կողմերը, այնուհետև Բուզարեայում հիմնել է դպրոց։ Նա ցանկացել է օգնել այն մարդկանց, ովքեր չգիտեին կարդալ և գրել, ինչպես նաև  այն երեխաներին, ովքեր կրթության կարիք ունեին։ 


== Մահ և ժառանգություն ==
Շոմեն սպանվել է 1962 թվականի մայիսի 25-ին՝ Ալժիրի Անկախության պատերազմի ժամանակ։ Այն երեխաները, որոնց կյանքը Շոմեն փրկել է, Ֆրանսուա Գելբերտը, Գիլբերտը և Մաքսիմ Ալլուշը, որպես հարգանքի տուրք մասնակցել են նրա հիշատակի արարողությանը։
2005 թվականի մայիսի 7-ին Կոլ դյու Ֆանժում նրա պատվին տեղադրվել է հուշատախտակ։ Բացի այդ, քանի որ նա Ֆրանսիայում Երկրորդ համաշխարհային պատերազմի տարիներին փրկել էր հրեա երեխաների կյանքը, նա մեծարվել է նաև Իսրայելի պետության կողմից։ 2011 թվականի հոկտեմբերի 24-ին նրան շնորհվել է «Աշխարհի արդարակյացներ» կոչում : Նրա անունը նշված է նաև «Անհետացած անձանց պատի» հուշատախտակի վրա, որը փակցված է Ալժիրի արտաքին գործերի նախարարության՝ Ալժիրում պատերազմների ընթացքում զոհվածների հիշատակին նվիրված պատին։


== Ծանոթագրություններ ==
Օպերա-Կոմիկ

Օպերա-Կոմիկ (ֆր.՝ Opéra-Comique, առավել հայտնի է Կատակերգական օպերային ազգային թատրոն անվամբ, ֆր.՝ Théâtre national de l’Opéra-Comique), Փարիզում գտնվող օպերային թատրոն, որը հիմնադրվել է 1715 թվականին և ի սկզբանե նախատեսված էր կատակերգական օպերաների բեմադրման համար։
Թատրոնը մեծագույն նշանակություն է ունեցել 19-րդ դարում, երբ դարձել է ազգային մշակույթի կենտրոններից մեկը։ Այդ ընթացքում թատրոնում տեղի են ունեցել բազմաթիվ հայտնի օպերաների համաշխարհային պրեմիերաներ, այդ թվում՝ Ժորժ Բիզեի «Կարմեն» օպերան։
1973-1990 թվականներին թատրոնը Փարիզի ազգային օպերային կից գործել է որպես օպերային ստուդիա, որտեղ աշխատել են երիտասարդ երգիչներ, դիրիժորներ, ռեժիսորներ։


== Պատմություն ==
Թատրոնը հիմնադրվել է Գոթյե դե Սենտ Էդմեի և Կատրին Բարոնի կողմից՝ երաժշտական ներկայացումները ֆրանսերենով ներկայացնելու համար՝ ի տարբերություն ամբողջ Եվրոպայում գերիշխող իտալական օպերայի: Նոր թատրոն բացելու արքայական թույլտվությունը թատերախմբին պարտավորեցնում էր բեմադրել այնպիսի ներկայացումներ, որոնցում վոկալային համարները փոխարինվում էին բեմական երկխոսությամբ, որպեսզի այդ կերպ նոր նախագիծը մրցակցություն չստեղծի Փարիզյան օպերայի համար:
18-րդ դարում թատրոնի գոյությունը կապված էր ֆինանսական դժվարությունների հետ, այն բազմիցս փակվել է մեկ կամ մի քանի խաղաշրջանով. ամենամեծ վերելքի շրջանը կապված է եղել Ժան Մոնեի և Շառլ Սիմոն Ֆավարայի 1740-1750-ական թվականների տնօրինության հետ: 1783 թվականին թատրոնի համար շենք է կառուցվել Փարիզի 2-րդ շրջանում գտնվող Բուալդյե հրապարակում՝ 1100 տեղանոց լսարանով։ Շենքն այրվել է 1838 թվականի հունվարի 15-ին՝ Մոցարտի «Դոն Ժուան» օպերայի ներկայացման ժամանակ։
1840 թվականին կառուցվել է նոր շենք «Օպերա-կոմիկ», որը բացվել է Ֆերդինան Հերոլդի «Գրիչների մարգագետինը» օպերայի բեմադրությամբ։ Այս բեմում տեղի են ունեցել ֆրանսիական և համաշխարհային երաժշտության պատմության մի շարք կարևորագույն պրեմիերաներ, այդ թվում՝ Ժորժ Բիզեի «Կարմեն» օպերայի առաջին ներկայացումը (1875 թվականի մարտի 3), Ամբրուազ Թոմայի, Ֆրանսուա Օբերայի, Ժյուլ Մասնեի օպերաների պրեմիերաները, ինչպես նաև Էկտոր Բեռլիոզի առաջին կանտատի «Ֆաուստի նզովքի» կատարումը (1846 թվականի դեկտեմբերի 6): 1887 թվականի մայիսի 25-ին այդ թատրոնը նույնպես հրդեհվել է՝ «Մինոնա» ներկայացման ժամանակ, զոհվել է 87 մարդ։
Լուի Բերնեի նախագծով կառուցված Օպերա-Կոմիկի երրորդ շենքը հանդիսավոր կերպով բացվել է 1898 թվականի դեկտեմբերի 7-ին Ֆրանսիայի նախագահ Ֆելիքս Ֆորի կողմից: Այս շրջանի ամենանշանակալի իրադարձություններից էր 1902 թվականի ապրիլի 30-ին տեղի ունեցած Կլոդ Դեբյուսիի «Պելեաս և Մելիզանդե» օպերայի պրեմիերան։
20-րդ դարի երկրորդ կեսին «Օպերա-կոմիկ» թանգարանը որոշ ժամանակով կորցրել է իր ինքնուրույնությունը՝ դառնալով Փարիզի օպերայի ստորաբաժանումներից մեկը, սակայն 1990 թվականին նրա ինքնավարությունը վերականգնվել է։


== Ծանոթագրություններ ==


== Արտաքին հղումներ ==
«Опера Комик» на сайте belcanto.ru
Գիրք հարցմանց (աշխատություն)

Անվան այլ կիրառումների համար տե՛ս՝ Գիրք հարցմանց (այլ կիրառումներ)«Գիրք հարցմանց», Գրիգոր Տաթևացու աշխատությունը։ Շարադրումը ավարտվել է 1397 թվականին, Տաթևի համալսարանում։ «Գիրք հարցմանց»-ը միջնադարյան գիտելիքների մի համապարփակ հանրագիտարան Է, ուր փիլիսոփայական խնդիրներից զատ հարց ու պատասխանի ձևով քննարկվում են բազմապիսի կրոնադավանաբանական խնդիրներ, նաև վիճարկվում են իսլամի հիմնական դրույթները։ Զգալի տեղ է հատկացված բնագիտական, մանկավարժական, սոցիալ-քաղաքական և տնտեսագիտական հարցերին։ «Գիրք հարցմանց»-ում շարադրված են Գրիգոր Տաթևացու իմացաբանությունը, տրամաբանական ու հոգեբանական հայացքները, արտահայտվել են հեղինակի նոմինալիզմը և սենսուալիզմը, նրա մատերիալիստական միտումները։ «Գիրք հարցմանց»-ի բազմաթիվ ձեռագիր օրինակներ պահպանվում են Երևանի Մեսրոպ Մաշտոցի անվան Մատենադարանում և արտասահմանյան հավաքածուներում։ Միակ հրատարակությունը (1729, Կ․ Պոլիս) պատկանում է տպագրիչ Մահտեսի Աստվածատուրին, որտեղ, սակայն, բաց է թողնված «ԸնդդԷմ տաճկաց» գլուխը։
Լանդշտրասե

Լանդշտրասե (գերմ.՝ Landstraße,), Վիեննայի երրորդ շրջանն է։ Տեղակայված է քաղաքի կենտրոնական մասում։ Վիեննայի կազմում ձևավորվել է 19-րդ դարում։ Հանդիսանում է խիտ բնակեցված քաղաքային շրջան` մեծ թվով բնակելի տներով։ Հայտնի է 1200 թվականից։


== Աշխարհագրություն ==
Շրջանը տեղակայված է Վիեննա քաղաքի կենտրոնական հատվածի հաչավ-արևելքում։ Տաշածքը կազմում է 7,42 կմ2, կամ Ավստրիայի մայրաքաղաքի տարածքի1,8 %-ը։ Այս շրջանը գտնվում է Վիեննայի մունիցիպալ շրջանների կենտրոնում։ Լանդշտրասեն հյուսիսից և աևելքից սահմանակից է Լեոպոլդշտադ շրջանին, հարավ-արևելյքում սահմանակից է Զիմերինգին, հարավում և հարավ-արևմուտքում` Ֆավորիտեն շրջանին, իսկ արևմուտքից սահմանակից է Վիդենին և Ներքին քաղաքին։ Հյուսիսում և արևելքում Լեոպոլդշտադ շրջանից բաշանվում է Դունայի ջրանցքով։
Ի տարբերություն քաղաքի մյուս կենտրոնական շրջանների բավականին կանաչապատ է։ Կանաչապատ տարածքը կազմում է 98,21 հա, ինչը կազմում է ամբողջ շրջանի տարածքի 13,18 %։


== Շինություններ ==
Շրջանը առավել հայտնի է Բելվեդեր պալատական համալիրով,  որը գտնվում է Լանդշտրասեի արևմուտքում։ Պալատը կառուցվել է 18-րդ դարում Եվգենի Սավոյացու կողմից։ Ներկայումս պալատում գտնվում է Ավստրիական պատկերասրահը։ Շրջանի տարածքում են գտնվում Սուրբ Մարկի գերեզմանատունը և Նիկոլայ Հրաշագործի ուղղափառ տաճարը։


== Ծանոթագրություններ ==
Never Really Over

«Never Really Over» (Երբեք չի ավարտվի), երգ, որ ձայնագրել է ամերիկացի երգչուհի Քեթի Փերրին։ Թողարկվել է որպես սինգլ 2019 թվականի մայիսի 31-ին։


== Նախապատմություն և թողարկում ==
Մայիսի 27-ին Քեթի Փերրին որոշ երկրպագուների ուղարկել է գաղտնի հանդիպման հրավեր, որը պետք է կայանար մայիսի 29-ին։ Մայիսի 28-ին երգչուհին ցույց է տվել պաշտոնական շապիկը, իսկ երգը հասանելի է դարձել նախնական պահպանման համար Spotify-ում։ Մայիսի 30-ին «Good Morning America» հաղորդման եթերում ներկայացվել է մի հատված տեսահոլովակից։
Հունիսի 4-ին երգն ուղարկվել է ԱՄՆ ռադիոկայաններ։


== Տեսահոլովակ ==
Տեսահոլովակը, որը նկարահանել է ռեժիսոր Ֆիլիպա Փրայսը, թողարկվել է 2019 թվականի մայիսի 31-ին։ Քննադատները բարձր են գնահատելլ երգչուհու նոր հոլովակի կառուցվածքն ու ասելիքը։


== Երգացանկ ==


== Հիթ-շքերթներ ==
Illegal chart entered CIS|137


== Հավաստագրումներ ==


== Ծանոթագրություններ ==


== Արտաքին հղումներ ==
 Katy Perry – Never Really Over (Trailer)
 Katy Perry – Never Really Over (Lyric Video)
 Katy Perry – Never Really Over (Vertical Video)
 Katy Perry – Making Of “Never Really Over” Music Video
Նոդար Գուրեշիձե

Նոդար Գուրեշիձե (վրաց.՝ ნოდარ გურეშიძე, 1927, Աբաշայի շրջան, գյուղ Մարանի - 30 հոկտեմբերի, 2004), վրացի գրող։


== Կենսագրություն ==
Նոդար Գուրեշիձեն ծնվել է Աբաշայի շրջանի Մարանի գյուղում։ 1950 թվականին ավարտել է Թբիլիսիի պետական համալսարանի փիլիսոփայական ֆակուլտետը։ Բանաստեղծությունների առաջին գիրքը հրատարակվել է 1954 թվականին։ Վրացերեն, ռուսերեն և ուկրաիներեն ժողովածուների հեղինակ է։ Թարգմանված բանաստեղծություններ ունի լեհերեն, գերմաներեն, սերբերեն և այլ լեզուներով։ Թարգմանություններ է կատարել Նիկոլայ Նեկրասովից, Ավետիք Իսահակյանից, Վլադիմիր Մայակովսկուց, Սամեդ Վուրղունուց, Աշոտ Գրաշուց, Հրաչյա Հովհաննիսյանից։


== Ծանոթագրություններ ==
Հիվանդասենյակ № 6 (ֆիլմ, 1978)

Անվան այլ կիրառումների համար տե՛ս՝ Հիվանդասենյակ № 6 (այլ կիրառումներ)«Հիվանդասենյակ № 6» (սերբխորվ.` Paviljon VI), ռեժիսոր Լուչիան Պինտիլիեի հարավսլավական ֆիլմը` նկարահանված 1978 թվականին։ Սյուժեն հիմնված է Անտոն Պավլովիչ Չեխովի «Հիվանդասենյակ № 6» պատմվածքի վրա։ 1979 թվականին ֆիլմը մասնակցել է Կաննի միջազգային կինոփառատոնին «Հատուկ հայացք» ծրագրում։


== Դերերում ==
Սլոբոդան Պերովիչ` քաղաքային հիվանդանոցի գլխավոր բժիշկ Անդրեյ Եֆիմիչ Ռագին
Զորան Ռադմիլովիչ` բուժվող հիվանդ Իվան Դմիտրիչ Գրոմով
Սլավկո Սիմիչ
Լյուբա Տադիչ
Դրագոմիր Չամիչ
Դուշան Վուդիշիչ
Պավլե Վուիսիչ` պահակ Նիկիտա
Ստևո Ժիգոն


== Սյուժե ==
Հիվանդանոցային մասնաշենքերից մեկում կա հիվանդասենյակ 6-րդ համարով, որը նախատեսված է հոգեկան հիվանդների համար։ Հիվանդասենյակում պառկած են հինգ մարդ, դրանց մեջ Մոիսեյկան և նախկին դատական կատարածու Իվան Դմիտրիչ Գրոմովը։ Ցարական Ռուսաստանի գավառական բժիշկ Անդրեյ Եֆիմովիչ Ռագինը այդ հիվանդասենյակում հանդիպում է բուժվող հիվանդ Գրոմովին։ Տարված Գրոմովի խռովահույզ ոգով և նրա խելացի դատողություններով, բժիշկը նրա հետ երկար ժամանակ էր անցկացնում։ Բժշկի հիվանդասենյակ այցելությունները դառնում են ամենօրյա, իսկ նրանց զրույցները Գրոմովի հետ Անդրեյ Եֆիմիչի վրա խորը տպավորություն են թողնում։ Բժիշկը ծաղրանքի է ենթարկվում կոլեգաների կողմից։ Ֆիլմի իրադարձությունները դանդաղ են տեղի ունենում, ինչպես Չեխովի ամբողջ դրաման։ Շեշտը դրվում է ոչ միայն գլխավոր հերոսի մտքերի վրա, այլ նաև պրոբլեմների, որոնք նա անկարող է լուծել։ Ֆիլմի սյուժեն հիմնված է Չեխովի համանուն դրամայի վրա։


== Ծանոթագրություններ ==
XBIZ մրցանակ

XBIZ Awards, ամերիկյան մրցանակաբաշխություն է, որը տարբեր կատեգորիաներում շնորհում է մրցանակներ պոռնոգրաֆիկ ֆիլմերին, դերասաններին, ռեժիսորներին ու ընկերություններին։ Այս մրցանակաբաշխությունը կազմակերպում է սեքս ինդուստրիայի նորություններ հրապարակող XBIZ վեբ-կայքը, իսկ առաջին անգամ XBIZ Awards-ը տեղի է ունեցել 2003 թ.-ին Լոս Անջելես քաղաքում։ XBIZ Awards-ին համեմատել են Ոսկե գլոբուսի (Golden Globe) հետ։


== Ծանոթագրություններ ==


=== Պաշտոնական վեբ-կայք ===
xbiz.com
Վերխնիե Կարգալի

Վերխնիե Կարգալի (ռուս.՝ Верхние Каргалы, բաշկիրերեն՝ Үрге Ҡарғалы), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)